Pe 25 martie, Ana Blandiana împlinește 82 de ani. S-a născut la Timișoara, pe 25 martie 1942, cu numele Otilia Valeria Coman. Pseudonimul "Blandiana" a fost luat după numele satului matern.
Provenind dintr-o familie ce a luptat pentru România, Gheorghe Coman, tatăl poetei, era licențiat în drept și teologie. A participat în calitate de preot cu grad de maior la eliberarea Transilvaniei de nord, a Ungariei și Cehoslovaciei, iar după război a fost profesor la liceul "Partenie Cosma" din Oradea.
În anul 1944, părinții s-au mutat la Oradea , unde tatăl a lucrat ca preot la catedrala ortodoxă Biserica cu Lună. După preluarea comunistă, tatăl a fost arestat ca "dușman al poporului". La scurt timp după eliberare, în 1964, a murit într-un accident de circulație.
Încă din gimnaziu, Ana Blandiana a citit mult, dovedind o inteligență precoce și a participat la cenacluri literare. În anul 1959 a debutat oficial în revista Tribuna din Cluj cu poezia Originalitate unde a semnat pentru prima oară Ana Blandiana.
În anul 1960, devine soția regretatului scriitor Romulus Rusan, iar în 1964 începe să scrie la revista Contemporanul condusa de George Ivaşcu. În același an publică și primul volum de versuri intitulat "Persoana întâia plural" și devine studentă a Faculății de Filologie a Universității din Cluj pe care o termină în 1967.
A scris și la revistele Viaţa Studențească și Amfiteatru. În anul anul 1969 a primit, pentru volumul de poezie "A treia taină", Premiul pentru poezie al Uniunii Scriitorilor, premiu obţinut și în anul 2000 pentru volumul "Soarele de apoi".
În anul 1984 a fost interzisă de regimul ceauşist, din cauza publicării a patru poezii, dintre care una conţinea celebrul vers "Eu cred că suntem un popor vegetal", poemul ajungând în scurtă vreme un fel de manifest dizident.
În ultimii ani ai regimului comunist, face valuri cu personajul "motanul Arpagic", unul dintre eroii versurilor dedicate de poetă copiilor, dar pe care toată lumea, de la cenzură, la simpatizanţii scriitoarei, îl asociază cu Nicolae Ceauşescu.
Ana Blandiana este membru fondator al Alianței Cetățenilor și inițiatorul Clubului PEN Român , prezidat de ea.
Împreună cu soțul ei a fondat Memorialul pentru revizuirea trecutului comunist Sighet, Memorialul victimelor comunismului și al rezistenței de la Sighet,), un centru de cercetare, expoziție, muzeu și conferințe din nordul orașului românesc Sighetu Marmației. Scopul de a expune crimele comunismului în țară, de a le înregistra științific și de a face publice rezultatele.